Flight of the Amazon Queen
"Flight of the Amazon Queen" on ettevõtte Interactive Binary Illusions 1995. aasta seiklusmäng DOS-ile ja Amigale. 2004. aastast alates on mäng tasuta tarkvarana allalaaditav ning ScummVM-iga mängitav. Mäng toimub 1940. aastatel ning meenutab tolleaegseid pulp-seiklusjutte. Mängija juhib lendur Joe Kingi, lennuki Amazon Queen omanikku. King kukub lennukiga mängu alguses Amazonase džunglisse ning peab päästma oma reisija, kuulsa filmistaari Faye Russeli, samuti amatsoonide hõimu ja kogu maailma hullumeelse teadlase käest, kes soovib amatsoonid dinosaurusteks muundada.